ทานยาคุมฉุกเฉินก่อนประจำเดือนมา1วัน ทานยาวันที่28 ปกติประจำเดือนมาวันที่29 แต่ประจำเดือนยังไม่มา หลั่งนอกตลอด บางครั้งก็สวมถุงยางอนามัย ประจำเดือนสามารถเลื่อนได้ไหมคะ
สวัสดีค่ะ การทานยาคุมฉุกเฉินนั้น มีผลทำให้ประจำเดือนเลื่อนออกไปได้ ดังนั้น ก็ควรรอประจำเดือนต่อไปก่อนค่ะอย่างไรก็ตาม ยาคุมฉุกเฉินนั้น ไม่สามารถป้องกันการตั้งครรภ์ได้ 100% ดังนั้น หากประจำเดือนไม่มามาภายใน 2 สัปดาห์นับจากที่ได้มีเพศสัมพันธ์ไป ก็ควรตรวจหาการตั้งครรภ์ดูด้วยค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่าวิธีการหลั่งนอก เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น และควรใช้ถุงยางอนามัยด้วย เพื่อเพิ่มประสิทธิภาพในการป้องกันการตั้งครรภ์และป้องกันโรคติดต่อทางเพศสัมพันธ์ โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ